Oma olemuselt on poorbetoon küllaltki pehme materjal, mis võib tekitada küsimuse, kuidas on võimalik sellisesse seina midagi kinnitada. Kasutades õiget tüüpi kinnitustarvikuid ei ole siin midagi võimatut ning kinnitamine on lihtne ja kiiresti teostatav.
#000008
Vaata videot “bauroc seintesse ja lakke kinnitamine”
#000009
AS Teede Tehnokeskuse laboratooriumis läbiviidud tõmbekatsed näitavad, et kõige lühemate 65mm bauroc kruvide väljatõmbetugevus on sõltuvalt tootest 0,73kN (ECOTERM+ plokid) kuni 2,255kN (HARD, ACOUSTIC plokid). Pikema keermeosaga analoogsete 200mm kruvide kasutamisel on katsetega mõõdetud tõmbetugevus kuni 3,765kN. Kõige parema tulemuse saavutasime ESSVE Heavy Load 10×185 kergbetoonkruvidega. Tugevusarvutuste tegemisel soovitame kasutada 3 kordset tugevusvaru. Parempoolsel ülemisel pildil on näha osad katsetatud kinnitusvahendeid. Terviklike katseprotokollidega saate tutvuda järgnevate linkude kaudu:
#000011
Kergemaid asju saab bauroc poorbetooni naelte ja kruvidega kinnitada peaaegu sama edukalt kui puitu ning selleks ei ole vaja spetsiaalseid tööriistu. Tõmbele töötav nael peaks siiski olema kiilukujuline või selline, et naela kinnipüsimine tugineb näiteks otsa kujumuutusel. Kruvidest sobivad paremini kogu pikkuses keermestatud harvakeermelised kruvid. Ka raskemate esemete, nagu köögikapid jms. kinnitamine poorbetoonseina on samuti lihtne. Tuleb valida vaid sobivad tüüblid ja kruvid. Tüübliaukude puurimine seina õnnestub ka käsipuuriga. Kinnitustarvikute püsimine poorbetoonis võib tugineda ka nende laienemisel ning samuti liimimis- ja valunakkumisel. Tarvikute valikul tuleks püüda vältida väikesetüübiliste tarvikute kasutamist. Kui valitakse vajalikust miinimumsuurusest natuke suurem tüüp, võib vastupidavus suureneda mitu korda. Samas ei suurene kinnituse kogumaksumus kuigi palju. Informatsiooni tarvikute omaduste kohta tasub küsida nende müüjatelt või maaletoojatelt.
#000014
Poorbetoonplokkides kasutatavad kinnitustarvikud peavad olema piisava korrosioonikindlusega. Eriti oluline on see välisseinte välispinnas ja külmades ruumides kasutatavate tarvikute puhul. Otse poorbetooni kinnitatavad naelad ja kruvid peavad olema eriti korrosioonikindlad (kuumtsingitud või roostevabast materjalist). Kuivades siseruumides võib julgelt kasutada sisetingimustesse mõeldud tarvikuid, kuigi ka siin peaksid otse poorbetooni kinnitatavad naelad ja kruvid olema vähemalt elektritsingitud.
#000015
Kaubandusvõrgus on saadaval bauroc kruvidega analoogseid kuid erinevate mõõtudega kergbetooni kruvisid. Üldine reegel – mida pikem on keermeosa ja harvem ning sügavam keere, seda suurem on kruvi väljatõmbetugevus.Katsetega oleme kontrollinud 200 mm üldpikkusega, 100 mm keermeosaga kergbetoonkruvi väljatõmbetugevust, mille tulemused on toodud alljärgnevas tabelis.
#000019
200mm/100mm kergbetoonkruvi tehnilised näitajad (8 x 200, tootja ESSVE)
#000020
Nailontüübel KBT on mõeldud kergkinnitusteks poorbetoonplokkides. Jäme keere ankru välispinnal tagab sellele hea haarduvuse alusmaterjaliga. KBT jaoks sobivateks kruvideks on puidu-, universaal- ja metallikruvid. Sobib kasutamiseks temperatuurivahemikus -40 ... +80 °C.
#000021
Andmed kehtivad maksimaalse kruviläbimõõdu korral. Sobiv kruvipikkus 0,8-1,0 x L + kinnitatava elemendi paksus. L-tüübli pikkus; d0-puuritava ava läbimõõt ; h1-puuritava ava minimaalne sügavus.
#000022
Tüüblite KBT paigaldus Puuri seina ava vastavalt tüübli margile. Puurimisel mitte kasutada löökdrelli. Paigaldage tüübel kuuskantvõtmega ja kinnitage detail sobiva kruviga.
#000025
Metalltüübel KBTM on samuti mõeldud kergkinnitusteks poorbetoonplokkides. KBTM kasutatakse tihedates poorbetoonplokkides ja tulekindlust nõudvates kohtades. KBTM on valmistatud tsingisulamist Zn Al4 Cu1. KBTM jaoks sobivateks kruvideks on metallikruvid.
#000026